13. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/26054/77 της 24 Οκτ./8 Νοεμ.  1977  (ΦΕΚ Β΄ 1115) Περί χορηγήσεως πτυχίου μηχανοτεχνίτου – ηλεκτροτεχνίτου επισκευαστού αυτοκινήτων ή μηχανοτεχνίτου επισκευαστού συστήματος πεδήσεως αυτοκινήτων. Έχοντας υπ’ όψη: 1.Τις διατάξεις του Ν.Δ/τος αριθ. 3100/1954 «περί χορηγήσεως πτυχίου μηχανοτεχνίτου ή ηλεκτροτεχνίτου επισκευαστού αυτοκινήτων». 2.Τις διατάξεις του Β.Δ/τος αριθ. 84/1972 «περί καθιερώσεως πτυχίου μηχανοτεχνίτου επισκευαστού συστήματος πεδήσεως αυτοκινήτων». (Αντί της σελ. 262,323(γ) Σελ. 262,323(δ) Τεύχος 668-Σελ. 81 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.12-13 3.Την απόφασή μας αριθ. ΣΤ/8862/1974 «περί της διαδικασίας και του τρόπου εξετάσεως υποψηφίων μηχανοτεχνιτών και ηλεκτροτεχνιτών αυτοκινήτων». 4.Τις αποφάσεις μας αριθ. 2889/1973 και 25703/1974 «περί χορηγήσεως πτυχίου μηχανοτεχνίτου ή ηλεκτροτεχνίτου επισκευαστού αυτοκινήτων». 5.Το γεγονός ότι κατά το χρονικό διάστημα της εξάμηνης ισχύος της αποφάσεώς μας 25703/74, δεν μπόρεσαν ν’ αποκτήσουν πτυχίο μηχανοτεχνίτη ή ηλεκτροτεχνίτη επισκευαστή αυτοκινήτων, οι ιδιοκτήτες συνεργείων επισκευής αυτοκινήτων ή ηλεκτροτεχνείων, που ιδρύθηκαν και λειτουργούν προ της αποφάσεως αυτής, καθώς και οι τεχνίτες συνεργείων επισκευής αυτοκινήτων ή ηλεκτροτεχνείων, οι οποίοι έχουν μαθητεύσει σε συνεργεία, που ανήκουν σε ιδιοκτήτες, που στερούνται του από τις διατάξεις του Ν.Δ. 3100/54 απαιτούμενου πτυχίου. 6.Το γεγονός, ότι η Πολιτεία ανέχθηκε από μακρού χρόνου, την λειτουργία πολλών συνεργείων επισκευής αυτοκινήτων και ηλεκτροτεχνείων, των οποίων οι υπεύθυνοι δεν έχουν αποκτήσει το από το νόμο απαιτούμενο πτυχίο, η τυχόν δε διακοπή λειτουργίας αυτών σύμφωνα με τις διατάξεις του άρθρ. 13 του Ν.Δ. 3100/1954, θα επιφέρει αφ’ ενός μεν ζημία στους ιδιοκτήτες συνεργείων μη δυναμένη να επανορθωθεί, αφ’ ετέρου δε οι ιδιοκτήτες των αυτοκινήτων δεν θα μπορούν να εξυπηρετηθούν για την άμεση επισκευή της τυχόν βλάβης τούτων. 7.Την εγκύκλιο διαταγή του Υπουργείου αριθ. ΣΤ/34141/73, αποφασίζουμε: Επιτρέπουμε να εφοδιασθούν με το κατά νόμο πτυχίο εντός έτους από της δημοσιεύσεως της αποφάσεως αυτής στην Εφημερίδα της Κυβερνήσεως οι μηχανοτεχνίτες ή ηλεκτροτεχνίτες επισκευαστές αυτοκινήτων ή επισκευαστές συστήματος πεδήσεως αυτοκινήτων, που έχουν συμπληρωμένο το 21ο έτος της ηλικίας τους, τούτο αποδεικνυόμενο από την ταυτότητά τους και ειδικότερα: 1.Οι ιδιοκτήτες συνεργείων επισκευής αυτ/των ή ηλετροτεχνείων που ιδρύθηκαν και λειτουργούν πριν ή μετά την εφαρμογή του Ν. Δ. 3100/1954, καθώς και οι ιδιοκτήτες συνεργείων επισκευής συστήματος πεδήσεως αυτ/των, κατόπιν εξετάσεων, αφού υποβάλουν τα εξής δικαιολογητικά: α. Αίτηση. β. Απόσπασμα Ποιν. Μητρώου, από το οποίο να προκύπτει ότι ο ενδιαφερόμενος δεν έχει καταδικασθεί για πράξεις που συνεπάγονται τις από τα άρθρ. 59, 60 και 61 Ποιν. Κώδικος στερήσεις καθώς και για παράβαση των άρθρ. 216 και 366 του ιδίου Κώδικος. γ. Εκλογικό βιβλιάριο. δ. Γραμμάτιο καταθέσεως Δημ. Ταμείου δρχ. 100. Σελ. 262,324(δ) Τεύχος 668- Σελ. 82 ε. Τρεις πρόσφατες φωτογραφίες. ς. Υπεύθυνη δήλωση σύμφωνα με τις διατάξεις του Ν.Δ. 105/1969, στην οποία θα δηλώνεται, ότι ο ενδιαφερόμενος δεν καταδικάσθηκε για ανυποταξία ή λιποταξία και ότι δεν υπόκειται στις από τα άρθρ. 82 και 83 του Ν.Δ. 720/70 απαγγελόμενες στερήσεις και ανικανότητες. ζ. Πιστοποιητικό για το χρόνο τυχόν απασχολήσεως σε συνεργείο επισκευής αυτ/των ή ηλεκτροτεχνείον ή συνεργείον επισκευής συστήματος πεδήσεως αυτ/των. η. Βεβαίωση του οκείου βιοτεχνικού επιμελητηρίου, ότι εκτελέσθηκαν αποδεδειγμένα από τον ενδιαφερόμενο και για εξαετία τουλάχιστον οι αντίστοιχες επισκευές αυτ/των των παρ. 2 και 3 του άρθρ. 3 του Ν.Δ. 3100/1954 αυτοπροσώπως. θ. Βεβαίωση της αρμόδιας Οικον. Εφορίας στην οποία να φαίνεται ότι υποβλήθηκε φορολογική δήλωση από τους ενδιαφερόμενους για τον χρόνο (εξαετία) κατά τον οποίο διατηρούσαν αυτοί συνεργείο επισκευής αυτ/των, ηλεκτροτεχνείο ή επισκευής συστήματος πεδήσεως αυτ/των. 2.Για τους ξένους υπήκοους δεν απαιτείται υποβολή των δικαιολογητικών με στοιχ. η΄ και θ΄. Πρέπει όμως με τα λοιπά δικαιολογητικά να υποβληθούν απ’ αυτούς τα εξής: α. Επίσημη πιστοποίηση της αρμόδιας Προξ. Αρχής με φωτογραφία του αιτούντος σφραγισμένη, που να πιστοποιεί την ταυτότητά του και το έτος γεννήσεώς του. β. Πιστοποιητικό της αρμόδιας Αρχής, που ν’ αναφέρει την επιτρεπτή νόμιμη διάρκεια παραμονής και εργασίας τούτου στην Ελλάδα. 3.Οι τεχνίτες συνεργείων επισκευής αυτ/των ή ηλεκτροτεχνείων, εκείνοι που έχουν μαθητεύσει στους ιδιοκτήτες συνεργείων επισκευής αυτ/των ή ηλεκτροτεχνείων ή συνεργείων επισκευής συστήματος πεδήσεως αυτ/των, που στερούνται το από τις διατάξεις του υπόψη Ν.Δ/τος απαιτούμενο πτυχίο, πρέπει να υποβάλουν όλα τα με στοιχ. α έως και ζ αναφερόμενα δικαιολογητικά. 4.Μετά την πάροδο της ετησίας προθεσμίας που τάσσεται με την υπόψη απόφαση, απαγορεύεται η λειτουργία συνεργείου επισκευής αυτ/των ή ηλεκτροτεχνείου ή συνεργείου επισκευής συστήματος πεδήσεως αυτ/των, εφ’ όσον δεν τελεί τούτο υπό την ευθύνη και εποπτεία προσώπων που κέκτηνται του κατά νόμο πτυχίου μηχ/τη ή ηλεκτροτεχνίτη ή επισκευαστή συστήματος πεδήσεως αυτ/των, πλην των αναφερομένων εξαιρέσεων στα άρθρ. 1 και 12 του υπόψη Ν.Δ/τος  Στους παραβάτες θα επιβληθούν οι προβλεπόμενες από το άρθρ. 13 του Ν.Δ. 3100/54 ποινικές και διοικητικές κυρώσεις. 21.Ε.η.13 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 